CELEX: C2005/193/47
Language: fi
Date: 2005-08-06 00:00:00
Title: Asia T-506/04: SUCCESS-MARKETING Unternehmensberatungsgesellschaft m.b.H.:n 31.12.2004 sisämarkkinoiden harmonisointivirastoa (tavaramerkit ja mallit) vastaan nostama kanne

6.8.2005   
            
            
               FI
            
            
               Euroopan unionin virallinen lehti
            
            
               C 193/28
            
         SUCCESS-MARKETING Unternehmensberatungsgesellschaft m.b.H.:n 31.12.2004 sisämarkkinoiden harmonisointivirastoa (tavaramerkit ja mallit) vastaan nostama kanne
   (Asia T-506/04)
   (2005/C 193/47)
   Kieli, jolla kanne on laadittu: saksa
   SUCCESS-MARKETING Unternehmensberatungsgesellschaft m.b.H., Linz (Itävalta), on nostanut 31.12.2004 Euroopan yhteisöjen ensimmäisen oikeusasteen tuomioistuimessa kanteen sisämarkkinoiden harmonisointivirastoa (tavaramerkit ja mallit) vastaan.
   Kantajan edustajina ovat asianajajat G. Secklehner ja C. Ofner, prosessiosoite Luxemburgissa.
   Muuna osapuolena valituslautakunnassa oli CHIPITA INTERNATIONAL S.A. ITERNATIONAL DIVISION, Ateena.
   Kantaja vaatii, että ensimmäisen oikeusasteen tuomioistuin
   
               —
            
            
               kumoaa sisämarkkinoiden harmonisointiviraston (tavaramerkit ja mallit) toisen valituslautakunnan 15.10.2004 tekemän päätöksen (asia R 39/2004-2),
            
         
               —
            
            
               velvoittaa vastaajan korvaamaan oikeudenkäyntikulut.
            
         Oikeudelliset perusteet ja pääasialliset perustelut:
   
               Rekisteröity yhteisön tavaramerkki, jonka mitättömäksi julistamista on vaadittu:
            
            
               Kuviomerkki PAN SPEZIALITÄTEN luokkaan 30 kuuluvien tavaroiden osalta (jauhosekoitukset leipien ja kakkujen leivontaan, sämpylät, voisarvet, pizza — ) yhteisön tavaramerkki nro 382 374
            
         
               Yhteisön tavaramerkin haltija:
            
            
               CHIPITA INTERNATIONAL S.A. INTERNATIONAL DIVISION
            
         
               Yhteisön tavaramerkin mitättömäksi julistamista koskevan vaatimuksen tekijä:
            
            
               Kantaja
            
         
               Mitättömyysosaston päätös:
            
            
               Mitättömäksi julistamista koskevan vaatimuksen hylkääminen.
            
         
               Valituslautakunnan päätös:
            
            
               Valituksen hylkääminen.
            
         
               Kanneperusteet:
            
            
               
                           —
                        
                        
                           Rekisteröity tavaramerkki ei ole asetuksen (EY) N:o 40/94 7 artiklan 1 kohdan b alakohdassa tarkoitetulla tavalla erottamiskykyinen.
                        
                     
                           —
                        
                        
                           Tavaramerkki on kuvaileva, eikä voi näin ollen saada suojaa mainitun asetuksen 7 artiklan 1 kohdan c alakohdan mukaisesti sellaisille tuotteille, jotka sisältävät viljaa tai jotka on valmistettu viljatuotteista. Niiden tuotteiden osalta, jotka eivät sisällä viljaa tai joita ei ole valmistettu viljatuotteista, tavaramerkki on asetuksen 7 artiklan 1 kohdan g alakohdassa tarkoitetulla tavalla harhaanjohtava.